దామోదర్ గౌతమ్ సవాంగ్

దామోదర్ గౌతమ్‌ సవాంగ్‌ 1986 బ్యాచ్‌కు చెందిన ఐపీఎస్‌ అధికారి. ఆయన 2019 మే నుండి 2022 ఫిబ్రవరి 15 వరకు ఆంధ్రప్రదేశ్ రాష్ట్ర డైరెక్టర్‌ జనరల్‌ అఫ్ పోలీస్ (డీజీపీ)గా విధులు నిర్వహించాడు. గౌతమ్‌ సవాంగ్‌ ది బెటర్ ఇండియా సంస్థ నిర్వహించిన సర్వేలో 2021 సంవత్సరానికి దేశంలోనే అత్యుత్తమ డీజీపీగా నిలిచాడు.

జననం, విద్యాభాస్యం
గౌతమ్ సవాంగ్‌ 10 జులై 1963న జన్మించాడు. ఆయన తండ్రి ఉద్యోగ రీత్యా దేశంలో వివిధ ప్రాంతాల్లో పని చేత్యడం వల్ల గౌతమ్ సవాంగ్‌ అరుణాచల్ ప్రదేశ్, కేరళ, మేఘాలయ, లక్షద్వీప్, త్రిపుర, ఢిల్లీలో ఆయన ప్రాథమిక విద్యను పూర్తి చేసి చెన్నై లయోలా కాలేజీలో డిగ్రీ, ఢిల్లీ యూనివర్సిటీలో పీజీ పట్టా అందుకున్నాడు.

వృత్తి జీవితం
గౌతమ్ సవాంగ్‌ 1986 బ్యాచ్‌కు చెందిన ఐపీఎస్‌ అధికారి. ఆయన చిత్తూరు జిల్లా మదనపల్లె ఏఎస్పీగా ఉద్యోగ జీవితాన్ని ప్రారంభించి చిత్తూరు, వరంగల్‌ జిల్లాల్లో ఎస్పీగా పని చేశాడు. గౌతమ్ సవాంగ్‌  2001 నుండి  2003 వరకు వరంగల్‌ రేంజి డీఐజీగా, 2003 నుండి 2004 వరకు ఎస్‌ఐబీ డీఐజీగా,  2004 నుండి 2005 వరకు ఏపీఎస్పీ పటాలం డీఐజీగా బాధ్యతలు నిర్వహించి అనంతరం కేంద్ర సర్వీసులకు డిప్యూటేషన్‌పై వెళ్లి 2005 - 2008 వరకు సీఆర్‌పీఎఫ్‌ డీఐజీగా పని చేశాడు.  

గౌతమ్ సవాంగ్‌ 2008 నుండి  2009 వరకు శాంతిభద్రతల విభాగం ఐజీగా బాధ్యతలు నిర్వర్తించారు. ఆదిలాబాద్, వరంగల్, మహబూబ్‌నగర్, కర్నూలు, చిత్తూరు జిల్లాల్లో ఏఎస్పీ, ఎస్పీగా పని చేశాడు. ఆయన  2016లో డీజీగా పదోన్నతి అందుకుని 2018 వరకు విజయవాడ పోలీస్ కమిషనర్‌గా, 2018 జులై నుంచి విజిలెన్స్‌ ఎన్‌ఫోర్స్‌మెంట్ విభాగం డైరెక్టర్‌ జనరల్‌గా పని చేసి 13 ఆగష్టు 2019న ఆంధ్రప్రదేశ్ ఇన్‌ఛార్జ్ డీజీపీగా నియమితుడయ్యాడు. ఆయనను ఫిబ్రవరి 15న జీఏడీలో రిపోర్టు చేయాలని ప్రభుత్వం ఆదేశించింది.

గౌతమ్ సవాంగ్‌ ఫిబ్రవరి 17న ఆంధ్రప్రదేశ్ పబ్లిక్ సర్వీస్ కమిషన్ (ఏపీపీఎస్సీ) చైర్మన్‌గా నియమిస్తూ ఏపీ ప్రభుత్వం ఉత్తర్వులు జారీ చేసింది.

అవార్డ్స్
గౌతమ్ సవాంగ్‌ 2002 లో మెరిటోరియస్ సర్వీస్ కు గుర్తింపుకుగాను పోలీస్ మెడల్, 2015 లో ప్రత్యేకమైన సర్వీస్ చేసినందుకు ప్రెసిడెంట్స్ పోలీస్ మెడల్ అందుకున్నాడు.

మూలాలు

ఐ.పి.ఎస్.ఆఫీసర్లు